﻿ Com R O M Â N I A ministerul educației naționale universitatea emanuel din oradea facultatea de teologie Specializarea: Teologie pastorală și misiologie Forma de învățământ: Zi Cursul, sem Istoria trezirilor spirituale, sem I George Whitefield lucrarea de trezire Coordonator: Lector Univ Dr Istvan Borzasi Masterand: Marius Chende Oradea, 2017 Cuprins introducere 1 1 viața lui George whitefield 2 1 1 perioada de dinainte și convertirea 2 1 1 1 Copilăria și tinerețea 2 1 1 2 Convertirea 3 2 lucrarea lui george whitefield și marea trezire 4 2 1 predicatorul george whitefield 4 2 2 george whitefield și marea trezire spirituală 6 încheiere 9 introducere De-a lungul istoriei omenirii, încă din momentul căderii primilor oameni în păcat Dumnezeu a dovedit răbdare și dragoste față de rasa umană După cum Epistola către Evrei subliniază și trece în revistă revelația și planul Său, la împlinirea vremii ne-a vorbit prin Fiul De departe pe lângă jertfa pentru păcatele noastre, aceasta fiind temeiul mântuirii noastre, Domnul Isus ne-a mai făcut un dar extraordinar, acesta fiind biserica Lui Biserica este un organism divino-uman și o comunitate istorico-escatologică, fiind din mai multe puncte de vedere unică Cu fiecare generație de oameni, pornind de la biserica primară, descrisă în Noul Testament și apoi continuând cu fiecare comunitate de credincioși din diferitele epoci, istoria bisericii creștine a cunoscut și vremuri de progres și vremuri de declin Dincolo însă de vremuri, lideri, sau oameni simpli, adevărul enunțat de Domnul Isus rămâne valabil, astfel după cum El afirma în Matei 5:18: „Şi Eu îţi spun: tu eşti Petru, şi pe această piatră voi zidi Biserica Mea, şi porţile Locuinţei morţilor nu o vor birui ” Deși adevărul acesta a rămas neschimbat, de-a lungul istoriei sale biserica a cunoscut diferite perioade, cu anumite caracteristici specifice Unele din aceste perioade au fost perioade revigorare spirituală și progres atât duhovnicesc cât și numeric, altele au însemnat o depărtare a bisericii de mandatul primit și de scopul dorit de Domnul Isus Perioadele cele mai rodnice din istoria bisericii, vremuri în care membrii bisericilor din diferite zone au parcurs drumul redescoperirii relației personale cu Isus Cristos și al uceniciei împreună cu El, iar cei pierduți au găsit mântuirea, au rămas cunoscute în istorie sub numele de treziri spirituale Aceste evenimente marcate de intervenția supranaturală a lui Dumnezeu în viața poporului Său au marcat prin aceasta traiectoria bisericii lui Cristos Fiecare trezire spirituală a avut câteva elemente specifice Mai întâi a avut un areal geografic unde s-a manifestat, apoi câteva transformări pe care le-a produs și nu în ultimul rând a avut unul sau mai mulți lideri Lideri, folosiți de Dumnezeu pentru a-și revigora și trezi biserica Unul din acești lideri a fost George Whitefield Acesta împreună cu frații Wesley, John și Charles a fost folosit de Dumnezeu în Marea Trezire spirituală din Anglia din secolul al XVII-lea În lucrarea de față vom trece în revista viața și lucrarea acestui om deosebit al lui Dumnezeu având în vedere contribuția sa la progresul lucrării lui Dumnezeu 1 viața lui George whitefieldEste important de subliniat și evident că atunci când Dumnezeu alege oameni pentru a-i folosi pentru scopurile Sale, El îi și echipează pe oamenii respectivi Persoana lui George Whitefield nu face excepție de la tiparul acesta Scurgerea vieții și etapele ei ne confirmă acest adevăr Poate nici o altă personalitate religioasă din secolul XVIII nu este mai bine cunoscută ca George Whitefield Un predicator capabil să adune mari audiențe și colecte semnificative pe două continente, fără vreun suport instituțional, doar prin personalitatea sa deosebită Whitefield a scris jurnale ajunse opere de referință și a adunat milioane de oameni ca ascultători Albi și negri, bărbați și femei, prieteni și dușmani- cu toții se adunau în mulțimi de oameni ne mai întâlnite până atunci pentru a-l asculta pe „Marele Itinerant” Oriunde mergea, oamenii ar fi putut face orice numai să stea departe de el, nu Totuși timpul nu a fost la fel de blând Astăzi puțini oameni au auzit de Whitefield, iar dacă au auzit știu puțin despre importanța lui Whitefield nu a fondat nici o mișcare sau denominațiune Nici o universitate sau seminar nu îi poartă numele Cu adevărat a refuzat orice încercare de a lăsa în urmă astfel de lucru preferând să slujească singur după cum el însuși mărturisea ca un rob al lui Cristos 1 perioada de dinainte și convertirea 2 Copilăria și tinerețeaGeorge Whitefield s-a născut la Gloucester, la data de 16 decembrie 1714, într-o familie cu opt copii, familia lui Thomas și Elizabeth Whitefield A rămas orfan de tată la vârsta de doi ani iar mama lui recăsătorindu-se Această a doua căsătorie s-a dovedit dezastruoasă, sfârșindu-se cu un divorț Astfel Elizabeth a rămas cu opt copii și primind în proprietate hanul Bell Inn Copilăria lui Whitefield a fost marcată de două lucruri: influența mamei sale asupra lui și de dragostea imensă pe care acesta o avea pentru teatrul englezesc De la mama sa, Whitefield a moștenit o puternică ambiție de a fi cineva în lume, cel mai adesea aceasta având de-a face cu slujirea în cadrul bisericii anglicane Își amintea adesea cum mama sa „îndurase paisprezece de săptămâni de boală după ce îl adusese pe lume dar că era obișnuită să spună, chiar și în vremea copilăriei mele, că așteaptă mai multă mângâiere din partea mea decât din partea oricăruia din ceilalți copii ai săi Aceasta, împreună cu faptul că m-am născut la han, mi-a fost adesea de folos în dorința mea de a împlini voia mamei mele, astfel urmând modelul Mântuitorului meu drag care s-a născut în ieslea unui han ” De pe scenă, Whitefield a căpătat o prezență scenică dramatică, teatrală pe care mai târziu avea să o i-a cu el și la amvon Copil fiind citea cu nesaț piese de teatru și adesea lipsea de la școală pentru a repeta pentru spectacolele pe care le dădea ca elev Mai târziu în viață avea să repudieze teatrul ca fiind un fals competitor față de biserică Dar în sub stratul acesta al respingerii, actorul înnăscut cu o nevoie intrinsecă de o exprimare dramatică a sinelui nu a dispărut niciodată Avea să aplice metodele și etosul actoriei în domeniul predicării cu rezultate revoluționare Mai mult decât oricare din predecesorii săi George Whitefield a întors spatele aspectului academic pentru a perfecționa ceea ce noi azi am numi, gesturi și mimică A predicat aceste adevăruri spirituale, având pasiunea drept element distinctiv Datorită eforturilor mamei sale tânărului George i-a fost oferit un loc în cadrul Pembroke College Deși experiența de a nu fi în rândul celor bogați s-a dovedit umilitoare, Whitefield în curând a intrat în contact cu un grup de „metodiști” pioși condus de frații Wesley, John și Charles 1 ConvertireaConvertirea sa este strâns legată de întâlnirea cu tinerii studenți din Oxford care trăiau după „regulă și metodă”, fiind porecliți datorită acestui lucru ca „metodiști” În scurt timp tânărul George a fost invitat să fie parte a grupului O carte oferită de Charles Wesley, fratele lui John, avea să îi marcheze viața în mod deosebit, cartea se numea „Life of God in the Soul of Man” (Viața lui Dumnezeu în sufletul omului) Această lucrare a fost resursa pe care Dumnezeu a folosit-o pentru a-l convinge de necesitatea nașterii din nou 1 lucrarea lui george whitefield și marea trezire 2 predicatorul george whitefieldEra determinat să folosească amvonul pentru a-i conduce pe alții spre experiența convertirii La Oxford a devenit evident că nu era un savant, ci mai degrabă un comunicator fără pereche Fiind încurajat de frații Wesely își propusese să devină misionar în noua colonie a coroanei britanice de peste ocean și anume în Georgia În vara anului 1736 în timp ce aștepta să se îmbarce pentru a ajunge în Georgia, Whitefield a fost ordinat diacon în biserica Anglicană și a început să predice în jurul Londrei Oriunde vorbea mulțimile se adunau și se legau de fiecare cuvânt pe care tânărul predicator îl rostea Deși nu avea cunoștințe homiletice, Whitefield poseda o sensibilitate dramatică, sensibilitate ce l-a promovat rapid în fața auditoriului Lacrimi, emoții puternice și mișcări ale trupului extrem de plastice- dar mai înainte de toate acestea, o întâlnire personală cu nașterea din nou-toate acestea caracterizau predicarea lui și răspunsul celor ce îl ascultau Imediat după ce a fost hirotonisit pentru slujire, având vârsta de douăzeci și doi de ani a început să proclame Evanghelia cu putere deosebită fiind pastor al unei biserici din Hampshire După ordinare a urmat cursurile Facultății de Teologie din Oxford, tot cam în aceeași perioadă el predicând și la amvonul câtorva biserici londoneze Nici un alt predicator nu a avut o influență atât de puternică pe ambele maluri ale oceanului Atlantic Mulți îl consideră ca fiind cel mai mare predicator în istoria homileticii din Anglia În mod suprinzător oricum, partea academică a lui Whitefield a fost ignorată până acum, în favoarea elocvenței de care acesta da dovadă în prezentarea mesajelor De asemenea mulți au presupus că fiind atât de popular la amvon însemna și eliberarea de greutatea cercertării academice și a documentării Predicile lui Whitefield nu erau esee și nici tratate științifice, dar cu toate acestea nici nu putea fi tratate în mod ușor În jurnalele sale el ne lasă să înțelegem că scopul său nu era producerea capodoperelor homiletice; dar ironia este că multe sale predici fiind rezultatul umblării cu Dumnezeu erau de asemenea produsul unei munci intense Dacă pe de-o parte elocvența lui Whitefield se datora ingeinozității sale, pe de altă parte aceasta era produsul inteligenței sale Nu subestimăm nici predarea sub controlul Duhului Sfânt, care l-a folosit pentru a răspândi Marea Trezire Spirituală în America Cu adevărat, pierdem din vedere secretul lucrării lui dacă nu observăm cu atenție care erau cărțile pe care Whitefield le studia Colecția de predici a lui George Whitefield arată seriozitatea sa, lucru demonstat și de cele opt volume ale jurnalului său Chiar mai utile sunt scrisorile sale personale În cele mai multe dintre acestea fie discută despre cărți anume fie recomandă autori În mod traditional stereotipul care le este atașat evangheliștilor este, lenea Uneori Whitefield respira cu greu din pricina astmului de care suferea, dar era ascultat cu plăcere din pricina gândirii sale de om bine pregătit În spatele vocii sale de rapsod, a izbucnirilor pline de pasiune și a încântătoarelor chemări era un rezervor de cunoștințe bine mascate și comprimate Știa să spună lucruri importante de-o manieră atractivă Cărțile erau cele ce îi formau și ajutau să progreseze gândirea Cartea care i-a ocupat cel mai mult atenția și l-a influențat cel mai mult a fost Biblia Citea în mod constant pasaje lungi chiar și înainte să intre la Universitatea Oxford Mărturisea adesea că renunța la sarcini pe care le avea de îndeplinit pentru a citi Scriptura După ordinarea sa ca preot Anglican și înainte de prima călătorie transatlantică, el nota la douăzeci și trei de ani, „Cele mai profitabile ore sunt cele în care citesc Cuvântul lui Dumnezeu” Citea în timp ce era pe genunchi, o practică pe care a deprins-o în perioada facultății și căreia i-a rămas fidel toată viața George Whitefield niciodată nu a nesocotit pregătirea academică, nici cunoștințele lingvistice La șaptesprezece ani a învățat greaca Noului Testament, greaca veche și a folosit-o în mod regulat pe întreg parcursul lucrării sale A citat din Noul Testament în limba greacă în corespondența sa cu episcopul Londrei și ocazional făcea referire la el în predicile sale Astăzi copia sa personală în două volume a Noului Testament în limba greacă se găsește la Londra Ca evanghelist itinerant și comunicator eficient nu îi erau străine referințele la cele mai noi traduceri, resurse și descoperiri teologice Cunoștea limba latină și citea cărți teologice în latină Whitefield avea timp foarte puțin pentru studiu sistematic și susținut Presiunea unui program plin de evenimente nu l-a împiedicat să analizeze doctrine, să își exprime opinia cu privire la cărțile nou apărute și să apere perspectivele, drepturile și oamenii lumii evanghelice Whitefield știa că talentul său nu este să redea lucruri învățate S-a luptat oricum să crească din punct de vedere intelectual, să fie la curent cu lumea academică a epoci sale Uneori predicile sale erau dezorganizate; cu toate acestea erau prezentate elocvent și cu pasiune Erau mereu educative, interesante Spre deosebire de alți evangheliști ai perioadei respective, Whitefield nu a făcut niciodată remarci ironice la adresa cercetării teologice Nu era un anti intelectual Judeca ceea ce citea potrivit cu câteva elemente evaluative: credincioșia față de Scriptură, utilitate homiletică și edificare personală El milita pentru nevoia unei pregătiri intense în predicare În spatele vorbitorului dăruit al evanghelismului creștin se afla un student dedicat și sârguincios 1 george whitefield și marea trezire spiritualăConceptul de Mare Trezire Spirituală provine din expresia din limba engleză The Great Awakening Expresia în sine cuprinde mai multe elemente ale revitalizării spirituale, atât în plan personal în viața credinciosului cât și în plan colectiv la nivel eclesial și al socității din care credinciosul respectiv face parte Evenimentele la care sintagma face referire au avut loc în Regatul Unit și coloniile sale nord americane între anii 1725-1760 Istoria bisericii creditează în mod obișnuit trei mari predicatori ai vremii drept oamenii cei mai implicați în această mișcare Aceștia fiind John Wesley, Jonathan Edwards și George Whitefield Dintre aceștia însă, cel care a adus vântul reînnoirii spirituale în Insulele Britanice este George Whitefield El a fost marele pionier al Marii Treziri, cel care a pornit mișcarea, pionierul predicării Evangheliei pe străzi și în locuri publice Cel care a avut viziunea de a deschide stabilimente creștine: orfelinate și școli teologice Perioada de început a secolului al XVIII-lea nu era un timp al religiozității și nici a participării numeroase la serviciile de închinare a bisericilor Secolul de dinainte cu elementele lui definitorii – numite „războaie religioase”, părea că a discreditat ideea de credință ferventă Totuși în perioada sa de maximă popularitate în anii 1740 George Whitefield predicatorul Anglican și fervent evanghelist în cadrul primei Mari Treziri Spirituale era probabil cea mai cunoscută personalitate în lumea vorbitoare de limba engleză cu excepția regelui desigur Faptul că acest predicator avea să genereze atât popularitate cât și controverse- era un lucru imposibl de prezis în anul nașterii sale 1714 Deși Whitefield a murit înainte de Revoluția Americană din 1770, Thomas S Kidd consideră că a influențat nașterea națiunii americane Anglican, el a lucrat cu baptiști, presbiterieni, luterani și chiar și cu moravieni A refuzat să pună accent pe diferențele doctrinare, excepție făcând cazurile în care era după cum el considera era evidentă erezia George Whitefield nu a fost părintele evanghelismului american dar a avut un impact puternic acestuia Ca și frații Wesley, Whitefield tânjea după siguranță în căutările sale după Dumnezeu A ajuns aproape de epuizare datorită zilelor de post, citire a Bibliei și rugăciune cel puțin până a experiementat eliberarea lui Dumnezeu de sub povara păcatului ce îl apăsa din greu Această experiență l-a determinat să studieze subiectul acesta al convertirii- un subiect evitat în mod obișnuit de Biserica Angliei și clerul acesteia Curând s-a simțit chemat să predice și după studiu a fost ordinat în catedrala din Gloucester în iunie 1736 Predicile tânărului Whitefield au avut un effect deosebit și curând a început să predice de patru sau cinci ori pe săptămână mai întâi în Londra și în împrejurimi Peste tot pe unde predica bisericile erau pline La un serviciu în Bristol, el însuși surprins fiind își amintea de oameni care s-au cățărat pe orga din balcon pentru a-l asculta Un om de afaceri metodist, foarte bogat, a început să plătească reclame în ziarele vremii care să facă cunoscute evenimentele unde acesta avea să predice, iar un librar faimos din Londra a început să vândă imagini cu chipul lui Whitefield nu era interesat doar de o îmbunătățire morală a vieții ci de convertire Spunea într-una din predicile sale: „…dacă nu ai simțit că nu ai nici o neprihănire a ta; dacă u ai simțit neputința neprihănirii tale; nu poți veni la Cristos ” Curând a devenit evident că bisericile erau locații neîncăpătoare, Whitefield începând să predice în aer liber Mulțimi de mii de oameni s-au adunat să îl asculte Răspunsuri înnlăcrimate la chemarea sa la pocăință și naștere din nou au devenit un lucru obișnuit Într-o grăitoare scenă a acestei realități într-un oraș minier de lângă Bristol, își amintea fețele minerilor „cu lacrimile albe ce brăzdau din plin fețele înnegrite de cărbune ” În 1738, simțind nevoia să facă ceva măreț pentru Dumnezeu, a urmat sfatul lui John Wesley și a plecat spre Savannah Georgia, unde John și fratele lui Charles erau lucrători Acolo Whitefield a fondat un orfelinat numit Bethezda Orfelinatul a supraviețuit și în timp s-a dezvoltat, dar o consecință mai importantă a acestei prime călătorii a sa în America a fost că a început să se vadă ca fiind un evanghelist itinerant Pentru următoarele trei decenii avea să predice peste tot pe unde avea să călătorească, aproape întotdeauna la mulțimi mari de oameni, uneori enorme, pe ambele maluri ale Atlanticului Dușmanii lui, au fost la fel de deciși ca și admiratorii săi Clerul anglican adesea nu i-au îngăduit să predice în bisericile lor iar armate de gazetari vânau predicile lui și materialele publicate de el căutând semne ale vreunei erezii Alții l-au acuzat că se folosește de predicare pentru a strânge fonduri pentru orfelinat Odată în timp ce se pregătea de culcare în Plymouth în Anglia, un bandit a intrat în camera lui încercând să îl omoare Amenințările cu moartea fiind ceva obișnuit Agitatorii făceau tot posibilul pentru a deranja evenimentele, iar ocazional se regăseau și ei în grupul celor ce se pocăiau la finalul predicilor acestuia Analizând răspunsurile la predicile sale, se poate spune că acestea se datorează în parte talentului său de orator Actorul David Garrick remarca că Whitefield putea „să facă oameni să plângă sau să tremure în fața sa doar prin rostirea cuvântului Mesopotamia” Totuși emoția șisensibilitatea față de mânia lui Dumnezeu asociate cu Marea Trezire Spirituală a continuat netulburată să crească- chiar în absența lui Whitefield Mulți alți predicatori mai puțin dăruiți au văzut răspunsuri apropiate Un zidar din zona rurală a statului Virginia Samuel Morris a reușit să aducă oameni la Cristos în anii 1740 prin simpla citire în public a predicilor lui Whitefield În orice caz cuvântul orator nu îl poate definii în întregime pe Whitefield Un bun orator păstrează atenția auditoriului fixată asupra sa Ceea ce a făcut George Whitefield a fost incomparabil mai măreț, a fixat atenția celor ce îl ascultau asupra altcuiva, asupra lui Cristos încheiere Trezirile spirituale indiferent de perioada sau locul în care au loc sunt lucrarea extraordinară a lui Dumnezeu prin care El și-a înviorat, zidit și lărgit biserica Modul în care acestea au avut loc, rezultatele și implicațiile fiecăreia au demonstrat și mai mult acest adevăr Un element important însă în cadrul oricărei treziri și de altfel vizibil pe întreg parcursul planului de mântuire al lui Dumnezeu a fost disponiblitatea Lui de a ne implica și pe noi în această lucrare deosebită de mântuire a sufletelor celor pierduți Începând cu apostoli, continuând cu credincioșii din Biserica Primară și apoi cu fiecare credincios care indiferent de locul și timpul în care au trăit și-au dedicat viața ascultării de Scriptură, rugăciunii, sfințirii personale și evanghelizării au fost folosiți de El George Whitefield, frații Wesley și Jonathan Edwards se înscriu și ei în această galerie a oamenilor folositori Domnului în lucrarea Sa în cadrul Marii Treziri Spirituale din Anglia și America secolului al XVIII-lea Deși lucrarea lor a vizat doar aspectul spiritual al vieții oamenilor, implicațiile acestei lucrări au fost mult mai profunde, afectând societatea englezească și pe cea americană generații de-a rândul Având înainte modelul lor de pocăință, slujire și dedicare este de datoria noastră ca și credincioși ai perioadei prezente, o perioadă în care toate resorturile societății își arată limitele să fim ucenicii dispuși să ne implicăm, în rugăciune, studiu și predicarea Scripturii așa cum o prezintă Dumnezeu, drept unica soluție pentru o societate și un creștinism în multe domenii în derivă Lucrarea lui George Whitefield confirmă încă odată mottoul care a stat de altfel la baza vieții de slujire a unui alt reprezentat de seamă al lumii evanghelice, D L Moody: „Lumea încă nu a văzut ce poate să facă Dumnezeu cu un om a cărui inimă îi este dată pe de-antregul Lui ” Chemarea lui Dumnezeu la mijlocire este valabilă și azi BIBLIOGRAFIE: Articole științifice: Gilmore John Lewis, „Preparation: The power of Whitefield’s ministry” Christianity Today (pre-1986); Mar 7, 1980, pg 22-24 Stout S Harry „Heavenly Comet” Christian History Magazine- Issue 38:George Whitefield:17th c Preacher & Revivalist, 1993, 4-5 Cursuri : Borzasi, Istvan, „Istoria trezirilor spirituale” Curs, Universitatea Emanuel Oradea, 2016 Surse internet: Swaim, Barton "America's Spiritual Founding Father; the Popular Preacher Helped Define American Evangelicalism as a Broad, Inclusive Movement " Wall Street Journal (Online), Feb 13, 2015, https://search proquest com/docview/1654997295?accountid=136549 (accesat Ianuarie 23, 2017) 